Revista 'Lleure' núm. 48 by ACCAC - issuu\nL'ADJUNTA AL SÍNDIC DE GREUGES PER A LA DEFENSA DELS DRETS DELS INFANTS I ELS ADOLESCENTS\nUN ANY MARCAT PER LES REIVINDICACIONS EN CONTRA LES RETALLADES I LA LLEI WERT\nANEM DE COLÒNIES LES COLÒNIES, ESCOLES DE MEDI AMBIENT\nANUARI DE L'ASSOCIACIÓ DE CASES DE COLÒNIES I ALBERGS DE CATALUNYA\nÍNDEX 03 EDITORIAL _ El lleure, un dret fonamental 05 EXPLICA’NS _ Famílies majors d'edat 07 ANUARI _ Reconeixement a les colònies escolars 08 ANUARI _ La LOMCE, una llei d’educació sense consens 10 ANUARI _ Nou marc formatiu de l’educació en el lleure 11 ANUARI _ Jornada continuada a debat\t12 ANUARI _ L'IVA de la discòrdia 13 ANUARI _ Més de 9.000 places de colònies 14 CRONOLOGIA _Un any marcat per les reivindicacions en contra les retallades i la llei Wert i en defensa de la immersió lingüística a l’Educació 16 PARLEM AMB... _Maria Jesús Larios, adjunta al Síndic de Greuges 20 ANEM DE COLÒNIES _ Les colònies, escoles de medi ambient\nDirectori d’instal·lacions associadeS 22 Índex per places i mapa\nGuia visual de cases de colònies i albergs 24 Anuncis del socis 2\n• Setembre 2013 • www.accac.cat\neditorial EL LLEURE, UN DRET FONAMENTAL\nAmb els anys, el lleure ha anat adquirint cada vegada més importància. Hi ha hagut un increment d’infants que participen de les activitats perquè famílies, escoles i entitats han pres consciència de la seva importància socioeducativa. Alhora els diferents agents socials del sector també han ampliat, millorat i professionalitzat l’oferta per adaptar-se a les noves necessitats. Oportunitats de socialització, de vinculació amb el territori, de relacions comunitàries, d’integració social, de participació,... hi ha un cert consens social dels beneficis que ofereix el lleure en el desenvolupament dels infants, que no sempre es poden satisfer des d’altres àmbits educatius com l’escolar o el familiar.\nDefensem l’alt valor educatiu i social de les colònies i per això creiem necessària una coordinació entre els agents de la comunitat educativa\nEl dret del lleure també està recollit en la Declaració Universal dels Drets dels Infants, en l’Estatut d’Autonomia, en la Llei d’Educació de Catalunya i en la Llei dels drets i les oportunitats en la infància i l’adolescència. Malgrat tot, és un dret que encara no està regulat i per tant, tampoc està garantit. A més, el “lleure educatiu és un dels àmbits socials amb més desigualtats d’accés ja que ha estat un dels més afectats per les mesures de contenció de la despesa”, ha denunciat el Síndic de Greuges a l’Informe dels drets dels infants a Catalunya 2012. Així és habitual, per exemple, trobar infants en situació de vulnerabilitat que no poden participar d’unes colònies per raons econòmiques o escoles que fan colònies escolars i d’altres que no. Aquestes desigualtats socials creixents posen de manifest la necessitat que les institucions augmentin la inversió per facilitar l’accessibilitat de tots els infants i joves a les activitats de lleure. I més en un context de crisi econòmica com l’actual, que es corre el risc de sacrificar certs drets dels infants, quan és caracteritzen per ser indivisibles i interdependents i, per tant, tots són d’obligat compliment. Des de l’ACCAC ens sumem a la demanda que fa en aquest Lleure l’adjunta al Síndic de Greuges per a la defensa dels drets dels infants i els adolescents, Maria Jesús Larios, a favor d’un desplegament normatiu d’aquest dret per protegir-lo jurídicament. Calen actuacions que assegurin que tots els drets dels infants són garantits, també el dret a accedir en igualtat d’oportunitats i en condicions de qualitat en l’àmbit del lleure educatiu.\nLLEURE 48 _ SETEMBRE 2013 Direcció: ACCAC Edició i publicitat: ACCAC c/. Portal de l’Àngel, 7, 4rt, M/N. 08002 Barcelona Tel: 93 412 14 37 Fax: 93 318 04 45 Correu-e: accac@accac.cat http://www.accac.cat Consell de redacció: Sílvia Guitart, Pedro de Haro i Gemma Ustrell Ha col·laborat en aquest número: Marta Comas Sàbat, directora del projecte "Famílies amb veu". Impressió: El Tinter, Arts Gràfiques, Edicions i Produccions S.A.L. c/. La Plana, 8. 08032 Barcelona Dipòsit legal: GI-1392-93 Disseny i maquetació: Glòria Fernàndez Correu-e: gloria@ggraphics.es www.ggraphics.es Portada: El lleure, un dret fonamental Autor: Children in Nature Preu revista: 4€ L’ACCAC només es fa responsable dels continguts de l’editorial de la publicació. Les opinions expressades pels col·laboradors en els articles que signen són a títol exclusivament personal. La revista "Lleure" es distribueix a centres educatius, entitats culturals, entitats de lleure, associacions juvenils, centres de recursos pedagògics, punts d’informació juvenil, cases de colònies, albergs i institucions de tota Catalunya.\nAquesta publicació és membre de l’APPEC (Associació de Publicacions Periòdiques en Català)\nPer promoure el reconeixement públic i formal de la contribució de les colònies escolars en el sistema educatiu català, l’ACCAC, juntament amb altres associacions del sector, ha posat en marxa el projecte "Colònies i educació". Des de l’ACCAC defensem l’alt valor educatiu i social de les colònies i per això creiem necessària una coordinació entre els agents de la comunitat educativa. Continuarem treballant, doncs, perquè les colònies siguin reconegudes com una activitat insubstituïble per a l’educació i perquè es garanteixi el dret al lleure de tots els infants i joves del país. • www.accac.cat • Setembre 2013 •\nFAMÍLIES MAJORS D’EDAT\nMarta Comas, Directora del projecte Famílies amb veu\nFa temps que sabem que l’escola és la institució socialitzadora per excel·lència. Que allà on les famílies transmeten diversitat de maneres de fer, de tarannàs segons els quals els infants es mouran en societat, comprendran el món i intervindran en l’entorn pel qual circulin, l’escola genera motlles. I de fet, aquest és un dels principals encàrrecs que té l’escola: aconseguir emmotllar tots aquests infants tant diversos en un patró, que anomenarem cultura comuna o capital social, garantia de cohesió. Tampoc diem res de nou evidenciant que educar, socialitzar, culturitzar, genera tensió entre una diversitat d’origen particular, cada casa és un món, i la força homogeneïtzadora de l’escola, pel bé comú. Diàriament a la porta d’entrada de l’escola, allà on els pares entreguen o recullen els seus fills, en les estones no lectives o en aquells espais on les famílies troben escletxes per a remoure la institució educativa amb la seva heterodòxia, es replanteja aquest equilibri precari entre institució educativa, en singular, i famílies, en plural. Mestres i professors, al seu torn, s’esforcen per donar pautes, reconduir i “ensinistrar” als pares i les mares per a que tots plegats es posin en línia en la tasca d’educar els alumnes d’uns, i els fills i filles dels altres. Segons l’estil de l’escola, aquesta negociació és realment una negociació, en la que adults compromesos amb l’educació, pacten i es posen d’acord, des del lloc que els correspon a cadascú, sobre les responsabilitats i les maneres de fer per a que aquests nens i nenes, adolescents o joves, visquin amb el màxim de coherència el trànsit família escola. En l’altre extrem hi\ntrobem institucions educatives amb un l’estil de relació distant i jeràrquic, en les quals els professionals ostenten el lloc del saber i les famílies queden relegades en el lloc dels ignorants, de manera que, aquell possible encaix es pot desencaixar en forma d’adoctrinament, judici de valors o desqualificació generalitzada de la manera com les famílies exerceixen la seva parentalitat. Entre aquests dos extrems, el que entén que les propostes de la famílies són tan legítimes i autoritzades com les propostes dels docents, i el que infantilitza les famílies i pretén ensinistrar-les, trobem una gradació de models de corresponsabilitat molt àmplia. Experiències de gestió compartida, espais diversos de participació, les comissions de treball o la comunicació oberta, fluida i bidireccional són bons exemples del paper que poden arribar a jugar els familiars en moltes escoles catalanes. Atenció, però, que hi ha d’haver una intencionalitat real de l’escola d’apoderar (cedir poder i definir quotes de decisió compartida) a les famílies i anar més enllà de la simple encomana de feines concretes i pautades. No fa massa una mare de l’AMPA d’una escola de primària ho expressava amb claredat: “la direcció ha d’entendre que nosaltres, a més de mans, podem aportar idees”. Amb tot plegat, una cosa està clara: qui estableix la cultura relacional d’una escola, l’estil de la comunicació, els marges d’autonomia d’uns i altres, el grau de coneixement i reconeixement, és el conjunt de la comunitat. Una comunitat que té tres potes: els mestres, les famílies i l’entorn. Si una falla, el tamboret coixeja. Massa\nL'escola és una comunitat que té tres potes: els mestres, les famílies i l’entorn. Si una falla, el tamboret coixeja vegades la inèrcia institucional acaba marcant unes pautes que silencien la veu de les famílies o es tanquen a les aportacions de l’entorn com si fossin soroll que entorpeix la tasca de l’escola. Per això aquest article pretén reivindicar la majoria d’edat, amb veu i vot, de les famílies. Reivindicar la capacitat per prendre decisions, per aportar idees, a més de mans, dels pares i mares d’alumnes. •\nFAMÍLIES AMB VEU La Fundació Jaume Bofill juntament amb les principals federacions d’associacions de mares i pares de Catalunya (FAPAC, CCAPAC, FAPAES, FAPEL) i l’AEC es posen d’acord per impulsar un projecte anomenat “Famílies amb veu” que al llarg de dos anys pretén posar en valor la contribució que fan les famílies al funcionament del sistema educatiu i que es vegi el seu lideratge com a interlocutor vàlid en el debat sobre la reforma i la millora del sistema educatiu. L’originalitat del projecte rau en el fet de situar la participació en la dimensió col·lectiva ja que aborda una dimensió més social i política de la participació, la que ens situa com a ciutadans compromesos amb la millora de la formació que reben els infants i joves del país.\nwww.accac.cat • Setembre 2013 •\nELS TRASTORNS DE LA CONDUCTA ALIMENTÀRIA COMENCEN MOLT ABANS QUE ES FACIN EVIDENTS\nUN ÀPAT EN FAMÍLIA AL DIA HO POT EVITAR L’anorèxia nerviosa, la bulímia nerviosa i els trastorns per afartament són malalties greus relacionades amb la ingesta. Tot i que els símptomes es manifesten entre els 14 i els 24 anys, aquestes malalties tenen el seu origen a la infància i adolescència.\nEstablir hàbits alimentaris saludables com ara fer un àpat al dia en família, redueix el risc de patir anorèxia nerviosa, bulímia nerviosa o obesitat infantil. De nosaltres depèn la salut dels nostres fills i filles.\nANUARI DEL LLEURE\nLes principals associacions del sector de les colònies s’uneixen per garantir la continuïtat d’aquesta activitat educativa fonamental. A través del projecte "Colònies i educació" impulsen el reconeixement formal de les colònies escolars per defensar l’alt valor afegit que suposa per al sistema educatiu català i perquè infants i joves puguin accedir al lleure en condicions d’equitat. La realització de colònies i sortides s’insereix dins el projecte educatiu dels centres i, a part de la funció educativa específica, ofereixen l’oportunitat que tots els infants i joves gaudeixin del dret al lleure. Aquesta tradició de més de 120 anys ha esdevingut una peça fonamental en el sistema educatiu català per treballar aspectes formatius com la convivència o la relació amb la natura. Al llarg del curs, els centres educatius aprofiten per gaudir dels entorns privilegiats de les cases de colònies, que ofereixen una gamma àmplia d’activitats per a infants i joves. Els dies de colònies permeten desenvolupar habilitats socials i emocionals en un espai que no és ni l’acadèmic ni el familiar i alhora formar-se a través del joc i les activitats a l’aire lliure. La història recent de les cases de colònies és, en termes generals, de creixement i millora. Durant els darrers anys, les ofertes de les instal·lacions juvenils en l’àmbit de les colònies escolars s’han professionalitzat i multiplicat tenint en compte les demandes actuals de l’escola. Però tot i el concens tècnic i social de les virtuts de les colònies, aquesta evolució no ha anat acompanyada d’un reconeixement\nformal d’aquesta activitat distitiva del sistema educatiu català. En aquest sentit, neix el projecte "Colònies i educació", que vol difondre el paper de les cases de colònies, rellevant a nivell educatiu, social i econòmic per al país. Les principals associacions del sector, ACELLEC, La Confederació i ACCAC, s’uneixen per promoure el reconeixement públic i formal de la contribució de les colònies escolars a la qualitat del sistema educatiu català. Afavorir la coordinació entre els agents de la comunitat educativa, incentivar i posicionar públicament les colònies com a element pedagògic, promoure’n la recerca universitària o destacar el valor de l’activitat econòmica de les instal·lacions juvenils, són alguns dels objectius d’aquest projecte de creixement i millora.\nLes colònies escolars són un element educatiu insubstituïble i necessari que s’ha de defensar per garantir-ne la continuïtat i el progrés\nEs tracta, d’una banda, de garantir la pervivència d’un model pedagògic eficaç i contrastat i, de l’altra, de fer-lo evolucionar explorant-ne les seves potencialitats. I és que les tres associacions creuen que les colònies escolars són un element educatiu insubstituïble i necessari que s’ha de defensar per garantir-ne la continuïtat i el progrés. • www.accac.cat • Setembre 2013 •\nLA LOMCE, UNA LLEI D’EDUCACIÓ SENSE CONSENS El camí fins a aprovar una llei educativa sol anar acompanyat de bastanta polèmica i incloure manifestacions de protesta. Però probablement la LOMCE, la setena llei de la democràcia, és la que ha tingut més crítiques per part dels diferents sectors. Des de la comunitat educativa es denuncia la manca de diàleg en el procés de redacció del text, tot i que el govern espanyol insisteix que ha tingut nombroses reunions amb tots els actors. Al llarg de l’any 2012, s’han convocat vàries protestes per tot el país en contra de la reforma, que han aglutinat a persones d’ideologies molt diverses. LES REVÀLIDES. Després d’uns mesos centrat en els pressupostos i en el decret de les retallades escolars, el ministre d’Educació, José Ingnacio Wert, va avançar a finals de juny\nEnmig de profundes retallades pressupostàries a les escoles, la reforma educativa que planteja la llei orgànica de millora de la qualitat educativa (LOMCE), també coneguda com a Llei Wert, suposa una recentralització de les competències educatives cap a l’Estat (quan es tracta d’una atribució cedida a les autonomies) i imposa el model lingüístic, entre d’altres canvis.\nalguns punts de la reforma: S’establirien revàlides al final de cada etapa educativa (primària, secundària i batxillerat). D’aquesta manera, les avaluacions externes, com les necessàries per obtenir els títols d’ESO i de batxillerat, passarien a ser potestat del govern espanyol per tal d’unificar els criteris a tot l’Estat. Tant la Generalitat com les universitats catalanes es van mostrar en contra del canvi d’aquesta qüestió, que fins llavors havia estat competència del govern català. El Consell d’Estat també expressava la seva "preocupació" pel fet que es permetés a cada universitat fer proves d’accés pròpies perquè podria frenar l’equitat del sistema. S'AVANÇA L’EDAT PER TRIAR ENTRE L’FP I EL BATXILLERAT. El ministre també va anunciar\nque l’últim curs d’ESO es convertiria en un curs d’especialització en què els alumnes haurien de triar entre la via cap al batxillerat o bé cap a la formació professional. També es preveia que els alumnes amb “dificultats d’adaptació” se’ls pogués redireccionar cap a programes de “formació professional bàsica” abans de 4t d’ESO. BLINDATGE DELS CONCERTS DE LES ESCOLES QUE SEPAREN PER SEXE. A l’agost vàries sentències del Suprem van declarar il·legals les subvencions a escoles que separen per sexe. Llavors, però, el ministre Wert va anunciar un canvi en la llei per establir que aquests centres no discriminen, basant-se en una convenció de la UNESCO de 1960.\nMÉS COMPETÈNCIA ESTATAL. Al setembre es va presentar el primer esborrany de l’avantprojecte de llei. El text deia que el govern espanyol establiria fins el 75 % dels continguts que s’ensenyen a les escoles, restant-li marge de decisió de les comunitats autònomes. Sobre aquesta qüestió, Wert va declarar als mitjans de comunicació que hi ha una “dispersió de continguts immanejable” entre les comunitats autònomes, culpable en bona mesura de la diferència dels resultats entre regions. Això va fer créixer la tensió a Catalunya i Wert va arribar admetre que el seu interès era “espanyolitzar els alumnes catalans perquè se sentin tan orgullosos de ser catalans com espanyols”. IMPOSICIÓ DEL CASTELLÀ COM A LLENGUA VEHICULAR. Al desembre va arribar el nou text revisat del projecte, que era un xoc frontal contra el sistema d’immersió lingüística català. S’hi introduïa l’obligació d’incloure el\nDes de la comunitat educativa es denuncia la manca de diàleg en el procés de redacció del text, tot i que el govern espanyol insisteix que ha tingut nombroses reunions amb tots els actors castellà com a llengua vehicular també a les autonomies amb llengua cooficial. La mesura triada per garantir “el dret dels pares a escollir la llengua d’escolarització” dels seus fills era que la Generalitat pagués l’escola privada a qui volgués l’escolarització en castellà. Més endavant, el Consell d’Estat va rebutjar aquest punt al·legant que decidir el model lingüístic és competència de les comunitats autònomes “sense que la legislació bàsica de l’Estat pugui frustrar l’elecció del model”. Després de la negativa, el govern espanyol va fer una modificació mínima: seria l’Estat qui pagaria aquestes escoles, amb una inversió de cinc milions, però ho descomptaria del finançament autonòmic. RELIGIÓ I CIUTADANIA. En el nou text també s’explicitava més suport a la llibertat d’elecció del centre per part de les famílies, fos públic o concertat. A més, s’eliminava completament l’assignatura d’Educació per a la Ciutadania i s’especificava que els alumnes de primària haurien de cursar Religió o bé una matèria\nsobre valors, que comptarien per a la nota mitjana. D’altra banda, a l’ESO la llei incrementava les hores de matemàtiques, llengua, ciències i anglès, en detriment de les assignatures optatives, que disposarien de menys hores. Pel que fa al batxillerat, les possibilitats per combinar optatives es reduïen i s’establien només cinc vies: ciències i enginyeria, ciències de la salut, humanitats, arts i ciències socials. A banda, també es reduïa la capacitat de decisió dels consells escolars als centres, que perdien atribucions com la decisió dels pressupostos, els projectes educatius o els processos d’admissió dels alumnes. EL DICTAMEN DEL CONSELL D’ESTAT. A finals d’abril va arribar el dictamen del Consell d’Estat sobre la futura llei, un informe no vinculant però preceptiu abans que l’aprovés el Consell de Ministres i l’enviés al Congrés per a la seva tramitació. Refusava que la Generalitat hagués de pagar escoles privades en castellà i reclamava una assignatura obligatòria de ciutadania. També qüestionava la matèria alternativa a\nReligió així com les garanties de finançament i alguns punts del repartiment de competències entre govern espanyol i comunitats autònomes. L’informe, a més, feia una defensa de l’educació mixta i demanava que es justifiqués molt bé quins eren els beneficis de la segregació d’alumnes abans de subvencionar centres que separen per sexes. El ministeri va assegurar, tot i així, que el dictamen del Consell d’Estat avalava la seva proposta perquè no qüestionava cap punt “fonamental” i que remetria el text al Consell de Ministres per a la seva aprovació el 10 de maig. Però l’últim capítol del seu accidentat camí cap al Butlletí Oficial de l’Estat (BOE) es va produir aquell dia: 24 hores després d’una gran protesta contra la reforma, que va treure al carrer desenes de milers de persones de tot l’estat espanyol, es va endarrerir la seva aprovació. Finalment, el govern espanyol va aprovar l’avantprojecte de llei una setmana més tard, el 17 de febrer, que després es discutiria al Congrés dels Diputats. • www.accac.cat • Setembre 2013 •\nNOU MARC FORMATIU DE L’EDUCACIÓ EN EL LLEURE Fa temps que el lleure educatiu va fent passes cap a la configuració i la consolidació del seu espai professional, tot i que no sempre ha estat un camí lliure de controvèrsies. Darrerament s’ha assolit una fita remarcable: El juliol de 2012 es van publicar al DOGC les qualificacions professionals (QP) de Dinamització d’activitats d’educació en el lleure infantil i juvenil i de Direcció i coordinació d’activitats d’educació en el lleure infantil i juvenil. Les QP assenyalen quines competències ha de reunir, en aquest cas, una persona que dinamitza o que dirigeix activitats d’educació\nLa formació del lleure educatiu es troba en procés de reformulació per adaptar-se a una nova Ordre, que la Generalitat de Catalunya està enllestint basant-se en la nova legislació sobre qualificacions professionals. Aquesta normativa regularà les etapes i els programes dels cursos de formació de monitor i de director d’educació en el lleure infantil i juvenil. A banda de les modificacions curriculars que comportarà, també canviarà la metodologia d’avaluació establerta segons l’assoliment de competències.\nen el lleure. Entre moltes altres utilitats, no serà necessari estudiar dues o tres vegades, en diferents àmbits formatius, aquells continguts que ja s’han cursat o possibilitarà la mobilitat laboral perquè el certificat és oficial a tot l’estat. Així doncs, l’aprovació de la qualificació professional suposa un reconeixement professional reclamat des de fa molt temps. En base a aquesta nova normativa sobre les certificacions i les qualificacions professionals, la Generalitat està acabant de formalitzar una Ordre que regularà les etapes i els programes dels cursos de formació de monitor, monitora,\ndirector i directora d’educació en el lleure infantil i juvenil que s’imparteixen a les escoles de lleure catalanes. La implementació de la nova Ordre, prevista a l’octubre del 2013, suposarà que les persones que acabin aquesta formació disposaran d’una certificació equivalent a la qualificació professional de Dinamització d’activitats de temps lleure educatiu infantil i juvenil o de Direcció i coordinació d’activitats de temps de lleure educatiu infantil i juvenil.\nEl procés es culmina amb l’elaboració dels currículums de tres títols de formació professional, que s’inscriuren dins la la família professional de Serveis Socioculturals i a la Comunitat. El títol de Tècnic en Guia en el Medi Natural i Temps de Lleure capacitarà per a desenvolupar les funcions de monitora i monitor. D’altra banda, hi haurà dos títols que capacitaran per desenvolupar les funcions de director d’activitats d’educació (i de monitor): el de Tècnic Superior en Animació Sociocultural i Turística i el de Tècnic Superior en Ensenyament i Animació Sòcioesportiva. Aquest canvi de paradigma suposarà una reformulació del sector de la formació en el lleure ja que obrirà la porta a nous agents educatius i a nous sistemes com la formació a distància. També s’hi hauran d’adaptar les escoles d’educació en el lleure ja existents, que són un referent a tenir en compte per la seva experiència pedagògica i l’estreta relació amb els moviments educatius i les empreses del lleure. •\nLa jornada continuada, a debat\nLa majoria dels instituts públics catalans han tancat les portes a la tarda durant el curs 2012-2013. Aquesta decisió ha generat controvèrsia en la comunitat educativa i científica sobre els efectes que el nou horari pot tenir en l’educació dels joves de 12 a 16 anys.\nAquest curs molts adolescents d’ESO han sortit dels centres a dos quarts de tres o a les tres del migdia. Els 284 instituts de secundària que han obtingut el permís del Departament d’Ensenyament per fer jornada compactada al matí han hagut de presentar un programa d’activitats extrascolars a la tarda, en molts casos organitzades per les associacions de mares i pares d’alumnes (AMPA) i en altres, pels ajuntaments, els consells comarcals o els mateixos centres. Però aquesta proposta d’activitats és optativa, fet que suposa que els pares i les mares prenguin la decisió en funció de la seva capacitat econòmica. En aquest sentit, la Fundació Jaume Bofill alerta en un informe sobre l’impacte social i educatiu d’aquesta mesura que “les evidències existents assenyalen que la jornada compacta de matí agreuja les desigualtats, mentre que l’extensió del temps que es passa a l’escola les redueix”. “A Catalunya no es donen les condicions necessàries per compactar la jornada escolar amb èxit”, afirma, ja que les retallades al pressupost públic i la crisi econòmica que afecta les famílies no garanteixen que els alumnes de secundària aprofitin el temps alliberat a la tarda per fer activitats educatives. Les federacions de mares i pares d’alumnes FAPAC i FAPAES s’han mostrat en contra de la nova mesura perquè creuen que “només busca l’estalvi econòmic immediat sense tenir en comp-\nte arguments pedagògics ni la participació de les famílies”, declara la FAPAC. També les preocupa que el model només es plantegi en els instituts públics, i és que en el context català aquest horari és gairebé inexistent a l’escola concertada. Aquest fet “pot agreujar la segregació social del sistema educatiu”, segons la Fundació Bofill. L’aplicació de la jornada intensiva dóna resposta a una demanda històrica dels professors de secundària. En un curs en què s’ha reduït la plantilla pública i s’ha sobrecarregat la feina dels docents, Ensenyament ha concedit aquesta petició a tots els centres que complien certes condicions, com un programa d’activitats educatives i un càlcul de l’estalvi. La consellera, Irene Rigau, també defensa que el model aporta altres beneficis com “la disminució de la conflictivitat, la millora de rendiment dels alumnes respecte al de la tarda i l’augment de coincidència entre alumnes i professors, que permet millorar la coordinació dels horaris de l’equip docent de cada curs”.\nEls instituts han hagut de presentar un programa d'activitats extraescolars a la tarda\nTot i les crítiques a la jornada continuada, sis escoles de primària també han fet un horari compactat durant aquest curs com a prova pilot. El Govern té la intenció que duri tres anys però no s’ha plantejat la implantació generalitzada d’aquesta mesura. A l’acabar el curs, Ensenyament s’ha compromès a fer una avaluació “exigent i rigorosa” de l’aplicació de la jornada compactada. • www.accac.cat • Setembre 2013 •\nL’IVA DE LA DISCÒRDIA A principis d’any Hisenda va advertir les entitats i empreses que ofereixen serveis educatius que havien de pagar un 21 % d’IVA. Fins llavors, s’havia considerat que aquests serveis estaven exempts de tributar l’impost, que n’eximeix l’educació de la infància i la joventut. Les famílies veien la possibilitat que se'ls incrementés el cost dels menjadors escolars, serveis d'acollida o activitats extraescolars en la en la pitjor de les conjuntures: La decisió d’Hisenda es produïa a la meitat d’un curs en què els serveis ja s’havien vist reduïts a causa de la crisi. Tot i que la Direcció General de Tributs (DGT) reconeix el caràcter educatiu d’aquests serveis, estableix també un criteri restrictiu per al reconeixement de les exempcions. Per a aquest organisme, aquestes activitats no formen part del pla d’estudis en cap de les etapes, graus o nivells del sistema educatiu. Per aquest motiu, considera que no compleixen amb els requisits necessaris per poder aplicar aquest tipus d’exempció i han de tributar al tipus general, del 21%. Aquesta interpretació es fonamenta en la legislació del Ministeri d’Educació i podria contradir la normativa comunitària i no tenir en compte altres normatives, com ara la Llei d’Educació de Catalunya, que cedeix als centres la possibilitat\nde donar caràcter educatiu a aquestes activitats. L’escrit de la DGT també fa una lectura limitada de l’article de la llei de l’IVA sobre protecció de la infància i la joventut. En aquest sentit, interpreta d’una manera restrictiva en quins casos hi haurà una excepció de l’impost en les activitats extraescolars com excursions, campaments o viatges infantils i juvenils i altres d’equivalents prestades a persones menors de 25 anys. En relació amb aquest assumpte, a l’abril la Comissió d’Ensenyament i Universitats del Parlament català va aprovar una resolució instant el Govern de l’Estat a fer respectar\nl’exempció d’IVA als serveis educatius amb 16 vots a favor, 3 en contra i una abstenció. La resolució la van presentar conjuntament CiU, ERC, PSC, ICV-EUiA i la CUP, i durant la sessió van defensar el caràcter educatiu dels serveis prestats per a menjadors escolars, sortides escolars, activitats extraescolars i suports per a necessitats educatives especials. En termes generals, tots ells assumien que són serveis essencials, de primera necessitat, i que fan referència a drets socials dels ciutadans, raó per la qual era raonable exigir l’exempció d’IVA. Més tard, al maig, va arribar el toc d’atenció de la Comissió Europea al govern espanyol. L’eurocomissari de Fiscalitat, Algirdas Semeta, va recordar que la legislació comunitària permet eximir els serveis d’atenció a la infància en horari extraescolar d’haver de pagar aquest impost. Semeta declarava que “poden considerar-se com la prestació d’un servei que entra en l’àmbit de l’assistència social i de la seguretat social, així com de la protecció de la infància i dels joves”. També avisava que “les exempcions s’han d’interpretar de forma estricta, però no tant com perquè fins i tot s’anul·li l’efecte desitjat” i que es posaria en contacte amb les autoritats espanyoles per “demanar informació sobre com aplica aquestes exempcions”. Al mes de juny la comunitat educativa de l’estat espanyol va denunciar el Ministeri d’Hisenda a través d’organitzacions de famílies, treballadors i empreses davant de la Comissió Europea per tal que exigís el compliment de l’exempció d’IVA prevista a la legislació estatal i comunitària per als serveis d’educació de la infància i la joventut. •\nMÉS DE 9.000 PLACES DE COLÒNIES\nA Catalunya hi ha una llarga tradició de colònies, fet que permet gaudir d’una extensa quantitat d’instal· lacions juvenils que ofereixen estades de qualitat a preus econòmics i envoltats d’un entorn natural excel· lent. L’oferta de l’Associació de Cases de Colònies i Albergs de Catalunya (ACCAC) ja suma més de 9.000 places per a estades d’escoles, entitats de lleure, associacions i famílies.\nEl medi natural en què es desenvolupen les activitats de les cases de colònies i albergs potencien l’aprenentatge dels infants i joves. Els situen a un context diferent al de la seva vida quotidiana, proporcionant-los situacions idònies per conviure amb els seus companys, obtenir autonomia i practicar noves experiències. L’oferta és àmplia i hi ha propostes per a tots els gustos: apicultura, mar, excursions de descoberta de l’entorn, aventura o activitats de granja, entre d’altres. Enguany l’Associació de Cases de Colònies i Albergs (ACCAC) ha incorporat nous associats i ja en formen part 91 instal·lacions juvenils.\naugmentat un 20 % d’afiliacions des de l’inici de la crisi econòmica, demostren la importància del treball col·lectiu per al reconeixement de les colònies. És necessari que el sector sigui plural però també que estigui ben coordinat i cohesionat. Això permetrà guanyar efectivitat, eficiència i, per tant, confiança entre les persones usuàries de les instal·lacions juvenils. Serà una oportunitat, doncs, per fer front a les exigències de l’entorn a través de reforçar l’oferta i que, d’aquesta manera, les cases de colònies i albergs continuïn sent un recurs per l’àmbit educatiu, formal i no formal, i per a les famílies.\nSovint es diu que les organitzacions han de sumar per assolir els seus objectius, fer front al dia a dia i respondre als canvis que es produeixen a un ritme vertiginós. I així ho creuen les cases de colònies i els albergs, que veuen com unint-se a la principal associació empresarial del sector, l’ACCAC, fomenten la suma de capacitats i recursos en un context global de crisi econòmica. Així aconsegueixen el desenvolupament de projectes amb un major abast i incidència per garantir que les colònies siguin una referència per al món del lleure i l’educació.\nL’ACCAC també respon a les necessitats d’estructuració del sector. A través de l’elaboració de discursos compartits, té un rol de representació de les instal·lacions juvenils que agrupa: donar a conèixer el col·lectiu, sensibilitzar sobre la realitat del sector, ser el referent en l’àmbit de les instal·lacions juvenils o ser l’interlocutor davant l’Administració, són algunes de les tasques que desenvolupa. A través del potencial comú de les instal·lacions juvenils, l’ACCAC defensa els interessos comuns de les instal·lacions juvenils per afrontar els reptes actuals de la nostra societat tot potenciant les experiències de qualitat que suposen les estades a les cases de colònies i albergs.\nAquestes noves incorporacions a l’ACCAC i el continu creixement de l’Associació, que ha\nEl continu creixement de l’Associació, demostra la importància del treball col·lectiu per al reconeixement de les colònies\nCRONOLOGIA CRONOLOGIA CRONOLOGIA\nla llei Wert i en defensa de la immersió lingüística a l’Educació\nComença el curs més reivindicatiu. La comunitat educativa amenaça amb un curs de mobilitzacions que comencen des del primer dia. 20.000 Alumnes més i 1.700 professors menys. Els alumnes de secundària, els més afectats per l’increment de ràtios. El 85% dels alumnes de primària estaran en aules de menys de 25 alumnes. 1.300 professors interins passaran a ser substituts. Horari intensiu a secundària. La majoria dels instituts públics catalans faran horari intensiu així com sis escoles catalanes que estan dins una prova pilot del Govern. Un estudi de la Fundació Bofill alerta que la jornada intensiva pot generar desigualtats i no millorar els resultats. El Departament d’Ensenyament no ha cobert 1.783 jubilacions. Alguns dels professors jubilats s’han vist afectats en contra la seva voluntat.\n14/09 El govern espanyol decidirà el 65% de les matèries que estudiaran els escolars de Catalunya. Fins ara l’Estat marcava el 55 % dels continguts i la resta eren responsabilitat de la Generalitat.\n17/09 Èxit de participació a les activitats de lleure de l’estiu. Es notifiquen un total de 3.766 activitats d’educació en el lleure en les quals han participat 193.778 infants i joves.\n21/09 Inici del projecte "Colònies i Educació". Les principals associacions del sector, ACCAC, ACELLEC i La Confederació, s’uneixen per promoure el reconeixement de la contribució de les colònies escolars a la qualitat del sistema educatiu català. 14\nUn any marcat per les reivindicacions en contra les retallades I\nEl Síndic denuncia que la reforma del PIRMI ha afectat 10.000 infants. També critica la suspensió o reducció de prestacions adreçades a infants, com la destinada a famílies amb infants de 0 a 6 anys o les beques menjador.\n26/09 Els esplais i els caus comencen el curs.\n4/10 L’Estat estudia pagar escoles privades que escolaritzin en castellà a Catalunya i les Balears.\n10/10 El ministre Wert declara que l’interès del govern espanyol és “espanyolitzar els alumnes catalans”.\n13/10 Les famílies reclamen al Govern una regulació que unifiqui els criteris de gestió dels menjadors escolars. El Govern manté la partida per a les beques menjador. Aquestes ajudes seran iguals quan la crisi ha disparat el nombre de famílies que en necessiten. La Generalitat deu almenys un 30% de les ajudes del curs passat.\n16/10 L’estat espanyol encapçala el fracàs escolar i l’atur juvenil a Europa, segons la UNESCO. Els estudiants de secundària inicien tres jornades de vaga contra les retallades a nivell estatal. En marxa un nou registre unificat d’instal·lacions juvenils. Permetrà racionalitzar costos i fer més eficients les gestions relacionades amb les cases de colònies, granges escola, aules de natura, albergs de joventut i campaments juvenils que hi ha a Catalunya.\n18/10 El Govern Balear anuncia que eliminarà la immersió lingüística per decret el curs que ve.\n27/10 Nova jornada de protesta de la comunitat educativa contra les retallades. Milers de pares, mares, alumnes i mestres reclamen cobrir les substitucions des del primer dia i augmentar les beques per ajudar les famílies.\n1/11 S’aplica la taxa turística. Els albergs, tot i no estar contemplats com allotjament a la legislació turística vigent, també estan subjectes a aquest nou tribut.\n14/11 Escoles, instituts i universitats fan vaga general. El seguiment de la vaga als centres escolars és el més alt de les últimes convocatòries i moltes universitats aturen les classes completament.\n27/11 La UE anuncia que reconeixerà les competències adquirides en l’educació no formal abans del 2018.\n4/12 El projecte de reforma educativa estatal vol convertir el català en quarta llengua a l’escola. Preveu que els pares i mares puguin escollir la llengua vehicular, i en cas que no s’ofereixi l’opció castellana en centres públics, accedir a centres privats amb les despeses a càrrec de la Generalitat.\n5/12 Les universitats catalanes faran una prova única d’accés amb el català com a requisit.\n12/12 Wert admet que vol equiparar les hores d’ensenyament en català i en castellà.\n13/12 El Consell Escolar de Catalunya demana la retirada de la llei Wert. El Parlament Europeu arriba a un acord per garantir el programa Erasmus. El programa estava en perill després de les discrepàncies en el pressupost per al curs 2012-13.\n14/12 L’ACCAC se suma al manifest de Somescola a favor de la immersió lingüística i de l’escola en català. Es presenta la guia didàctica per adaptar els cursos d’educació en el lleure a la nova legislació.\n18/12 La pujada de les taxes situa Catalunya entre els països europeus amb la universitat més cara.\n19/12 El ministre Wert diu que és “impossible” que el català es consideri una assignatura troncal en la reforma educativa.\n27/12 Irene Rigau repeteix com a consellera d’Ensenyament en el nou govern després de les eleccions anticipades al Parlament de Catalunya.\nEl TSJC ordena al Govern que escolaritzi en castellà sis nens.\n9/01 Les universitats públiques catalanes adverteixen en un manifest unitari que han arribat a una situació límit. Alerten que una nova retallada comprometria seriosament la seva missió social.\n10/01 El Síndic reclama que es defensi el dret dels infants al lleure. Denuncia que el lleure educatiu és un dels àmbits socials amb més desigualtats d’accés ja que “ha ha estat un dels més afectats per les mesures de contenció de la despesa”.\n14/01 Comencen les eleccions als consells escolars de les escoles d’arreu de Catalunya.\n16/01 Ensenyament adapta el currículum escolar a l’aprenentatge per competències.\n21/01 Hisenda reclama que la contractació de monitors escolars tingui un IVA del 21 %.\n26/01 Ensenyament edita un protocol de detecció i tractament dels alumnes superdotats o talentosos.\n29/01 S’aprova per decret el Pla Nacional de Joventut de Catalunya 20112020. Aquest pla estableix els nous reptes i objectius de les polítiques de joventut.\n5/02 Es presenta "Famílies amb veu". Aquest projecte, impulsat per la Fundació Jaume Bofill juntament amb les principals federacions d’associacions de mares i pares de Catalunya, pretén posar en valor\nel treball que fan les famílies per a la millora del sistema educatiu i reivindicar el seu paper com a part implicada en l’educació. Comença una nova vaga de tres dies dels estudiants de secundària contra les retallades plantejades pel ministre Wert.\n12/02 Les cases de colònies i albergs celebren l’Assemblea General de l’ACCAC. Es presenta el Moviment d’Educació Popular. El Moviment Laic i Progressista i l’Associació de Mestres Rosa Sensat proposen impulsar l’educació popular, a l’escola i al carrer, al llarg de tota la vida.\n13/02 El Govern aprova el Projecte de llei d’accessibilitat.\n20/02 Ensenyament eliminarà fins a 73 grups de P-3 i tanca set escoles. La consellera diu que l’objectiu és “adaptar l’oferta als canvis demogràfics”. La Federació d’Associacions de Mares i Pares de Catalunya (FAPAC) convoca la primera edició dels Premis FAPAC.\n27/02 El Suprem desestima el recurs d’un pare contra la sentència del TSJC que obligava a escolaritzar en castellà els seus fills però sense qüestionar el model d’escola.\n1/03 Inici de la temporada de colònies escolars.\n11/03 Comença la preinscripció escolar amb 6.200 places més.\n23/03 Entitats de lleure i associacions marxen de colònies de primavera.\n24/03 El Tercer Sector denuncia que l’Administració li deu més de 600 milions d’euros.\n28/03 Les escoles concertades amb més alumnat immigrant perdran les ajudes específiques a partir del curs que ve.\nEl conflicte de l’IVA als menjadors escolars arriba a la Comissió Europea. Un normativa europea estipula que aquest servei està exempt de taxes.\n4/04 Cauen a 17 les peticions de famílies per escolaritzar en castellà aquest curs. Els titulats universitaris hauran d’acreditar coneixements d’una tercera llengua per graduar-se. Les escoles d’idiomes veuen “precipitat” exigir la llengua estrangera en només un any.\n9/04 Més de 285.000 infants de menys de 16 anys viuen en situació de vulnerabilitat a Catalunya. El Síndic de Greuges alarma que no tenen garantides les necessitats bàsiques.\n10/04 Una nova interlocutòria del TSJC especifica que cal garantir el castellà com a llengua vehicular no només per a l’infant que ho demana sinó “per a tota la classe” en què estigui matriculat.\n19/04 L’ACCAC ja té més de 9.000 places. Al llarg del curs, s’incorporen a l’Associació les cases de colònies Ca la Santa, Roques Blanques, Mas Pagès, Mas Coll de Dalt, Can Roviralta, Torre del Baró i Verge Blanca. Amb aquests nous associats ja són més de 90 les instal·lacions juvenils que formen part de l’ACCAC.\n20/04 La Comissió d’Ensenyament i Universitats del Parlament aprova una resolució instant el Govern de l’Estat a fer respectar l’exempció d’IVA als serveis educatius. La resolució s’aprova amb 16 vots a favor i només 3 en contra i una abstenció.\n23/04 El diari digital www.e-colonies.cat celebra el seu primer aniversari. Bona acollida durant el primer any del web sobre el món de les colònies i l’educació.\n24/04 El Consell d’Estat diu “no” a pagar l’escola privada als pares que vulguin castellà, tal com defensa Wert.\nUnes 400 escoles públiques catalanes es tanquen contra les retallades i la llei Wert.\n2/05 El Congrés Internacional de Ciutats Educadores 2014 se celebrarà a Barcelona.\n3/05 Rigau proposa que els directors de les escoles puguin escollir el 50 % de la plantilla.\n9/05 Vaga general a l’escola pública. La Plataforma Estatal per l’Escola Pública convoca una vaga general de totes les etapes de l’ensenyament per protestar contra les retallades i les reformes educativa i universitària de Wert.\n17/05 El govern espanyol aprova la reforma educativa LOMCE.\n28/05 Es convoca una cimera educativa. Les forces polítiques catalanes, excepte el PP i C’s, acorden defensar a Madrid la immersió lingüística i el rebuig a la separació en l’ESO com a resposta a la LOMCE.\n5/06 Es detecten 2.100 casos de malnutrició a les escoles i el Govern prepara un protocol.\n7/06 La comunitat educativa espanyola denuncia Hisenda a la Comissió Europea per exigir el compliment de l’exempció de l’IVA en els serveis educatius.\n19/06 Wert anuncia que el curs que ve reduirà un 40 % els ajuts a estudiants d’FP i batxillerat amb rendes baixes, tot i que alguns baixaran a més de la meitat.\n5/07 Es prolonga el II Conveni de lleure educatiu i sociocultural. Sindicats i patronals signen un acord per perllongar el II Conveni de lleure educatiu i sociocultural mentre la mesa de negociació continua treballant per pactar-ne un de nou.\nMARIA JESÚS LARIOS Parlem amb l’adjunta al Síndic de Greuges PER A\nla defensa dels drets dels infants i els adolescents A l’informe sobre la pobresa infantil de Catalunya 2012 s’alertava que ja són 285.000 infants els que estan en situació de pobresa a Catalunya. Quines mesures proposa el Síndic de Greuges per evitar la situació de vulnerabilitat d’aquest col·lectiu? La pobresa és un fenomen creixent en un context de crisi econòmica i trobem que hi ha molts infants en situació de vulnerabilitat. Per això s’han de prioritzar les polítiques transversals i els plans específics adreçats a combatre-la. Calen actuacions intergovernamentals i coordinades entre tots els departaments de la Generalitat que assegurin que tots els drets dels infants siguin garantits, ens hi obliguen la Convenció dels drets dels infants i l’ordenament jurídic català. Per exemple, en l’àmbit escolar s’hi pot fer front amb les beques de menjador, les beques de llibres o les ajudes a les activitats extraescolars. En l’àmbit de la salut, cal garantir que qualsevol infant pugui accedir a tots els serveis, com poden ser els de salut mental. També s’han de millorar les prestacions de caràcter econòmic, com els ajuts a l’habitatge o la renda mínima d’inserció. En aquest sentit, a l’Informe dels drets dels infants a Catalunya 2012 es denunciava la vulneració de drets bàsics com un nivell de vida adequat, l’accés a l’educació i també al lleure. Quins indicadors alerten de la vulneració del dret dels infants al lleure? En l’àmbit del lleure ens ho indica l’anàlisi de la realitat. Els infants amb famílies que no tenen capacitat econòmica no fan activitats extraescolars, fan menys ús de les colònies d’estiu i tenen un accés molt més reduït al lleu16\nre en general. A vegades l’accés que hi tenen no és normalitzat sinó assistencial. Ens trobem que hi ha unes determinades intervencions que acaben sent utilitzades només per infants que estan en una situació de segregació. Nosaltres entenem que un accés al lleure en condicions d’igualtat és un accés normalitzat, que reflecteixi la pluralitat de la societat, igual que en l’àmbit escolar. Per què creieu que l’accés al lleure és un dret fonamental que cal preservar? És bàsic per al desenvolupament d’un infant que pugui jugar, divertir-se i educar-se en el lleure, així està reconegut per la Convenció dels drets dels infants. Però tot i ser un element fonamental per al seu creixement, no està garantit perquè no hi ha consciència que existeix com a dret. Si anem a la Llei d’Educació de Catalunya o la Llei de drets i oportunitats en la infància i l’adolescència, es fa un reconeixement del dret al lleure en condicions d’igualtat. Però a aquest dret li falta un desplegament, unes polítiques adreçades a la seva garantia. Les primeres colònies escolars tenien per objectiu millorar la salut dels infants en risc d’exclusió social. En canvi, avui la crisi econòmica amenaça amb deixar-los exclosos de les colònies. Quines mesures proposeu per tal de garantir aquest dret? Nosaltres el que demanem és que a l’escola cap infant es quedi sense anar de colònies per raons econòmiques perquè són uns tipus d’activitats que tenen una importància directa en el desenvolupament i l’educació dels nens i les nenes. Fins i tot el Síndic va iniciar una\nAl dret al lleure li falta un desplegament, unes polítiques adreçades a la seva garantia\nactuació d’ofici sobre aquesta qüestió fa dos anys. No podem entendre que l’autonomia del centre pugui significar que unes escoles de Catalunya facin colònies i altres no i que a les que n’organitzen, depengui de la capacitat econòmica de les famílies que s’hi vagi o no. Perquè no es pot discriminar a un infant perquè els seus pares no li puguin pagar les colònies com tampoc perquè tingui alguna discapacitat. Evidentment hi ha un marge de capacitat de decisió dels centres però hi ha d’haver una mínima regulació que garanteixi que a totes les escoles hi hagi colònies. I si per això s’han de prendre determinades mesures regulatives per garantir determinats drets laborals del professorat, doncs que es prenguin. Però creu que la comunitat educativa i les institucions són conscients de la importància educativa del lleure? Cal garantir el dret al lleure amb una regulació que garanteixi un accés, unes condicions i uns recursos a les prestacions d’aquestes activitats. Oi que no deixaríem a un nen sense anar a la classe de matemàtiques perquè no li poden pagar la calculadora? No podem deixar un infant a casa perquè els pares no poden pagar les colònies, s’ha de crear un sistema de beques. També demanem que l’escola s’adapti a les necessitats de tots els infants i no a l’inrevés. I si les colònies no poden ser d’una manera, que siguin d’una altra. Al novembre Hisenda va advertir a les empreses i entitats de protecció a la infància i que ofereixen serveis educatius que havien de pagar un 21 % d’IVA. Fins llavors, aquests\nserveis havien estat exempts de tributar la taxa. Què n’opina al respecte? Crec que s’ha de garantir que les famílies puguin accedir als serveis, que els preus siguin ajustats, que es compleixin a tots els centres i que hi hagi ajuts per a les que no els puguin pagar. Entenem que el temps del menjador té caràcter educatiu i ha de ser tractat des d’aquesta perspectiva. Per tant, s’ha de garantir la màxima qualitat i accessibilitat del servei. El maig es va aprovar la LOMCE amb gran part de la comunitat educativa en contra. Com la valoreu des del Síndic? Hi ha certs aspectes que haurien de ser preservats i enfortits. Per exemple, la igualtat entre la xarxa pública i la privada, la distribució de l’alumnat i la garantia de l’equitat i la igualtat d’oportunitats, que encara no la tenim. La mesura més polèmica i mediàtica, el fet de finançar el dret d’elecció dels centres de les famílies que demanin una escolarització en castellà, seria un pas enrere molt important a les escoles, en què no hi ha una segregació d’alumnes per raons de llengua. Creu que l’educació està massa polititzada? Sempre es diu que la millor llei d’educació és la que té el consens de totes les forces polítiques i que l’educació hauria d’estar al marge de les discussions polítiques. A nivell de l’estat espanyol no ha estat així perquè hi ha hagut successives lleis amb els canvis de govern i no és bo canviar de model cada poc temps ni tampoc que les reformes siguin ideològiques. Si l’educació té mancances que s’han de superar amb regulacions noves, s’han de fer amb\nMARIA JESÚS LARIOS (Barcelona, 1970) és l’adjunta per a la defensa dels drets dels infants i dels adolescents des de 2010. Assisteix el Síndic i exerceix les competències delegades en la protecció dels infants i els adolescents en el context de la Convenció internacional dels drets dels infants. És doctora en Dret per la Universitat de Barcelona (UB) i professora titular de la mateixa universitat. Anteriorment, des d’octubre de 2004, va ser directora d’Afers Socials i Relacions amb el Parlament del Síndic.\n>>> www.accac.cat • Setembre 2013 •\nel màxim consens, amb la màxima participació i amb coneixement del que diu la doctrina científica en matèria d’educació. La Fundació Jaume Bofill assenyala en un estudi que la jornada compacta de matí agreuja les desigualtats, mentre que l’extensió del temps que es passa a l’escola les redueix. Què opina el Síndic de la implantació de la jornada contínua a secundària? A nosaltres ens preocupava que no fes més gran la desigualtat i per això hem preguntat al Departament d’Ensenyament com s’està aplicant aquesta jornada, com s’estan decidint (quina participació tenen els consells escolars, els pares i mares dels centres) i amb quines mesures es compensen els canvis. Evidentment, pot provocar que aquells alumnes que no tinguin capacitat per pagar activitats extraescolars estiguin a casa tota la tarda si la jornada compactada no es compensa amb unes activitats extraescolars, amb centres oberts i amb acompanyament. Aquest fet suposaria una vulneració de la igualtat d’oportunitats. Tampoc es poden deixar de tenir en compte els costums o les obligacions de les famílies, els horaris escolars no s’han de supeditar als laborals però sí que l’ideal seria que les jornades de treball també es fessin d’una altra manera.\nÉs bàsic per al desenvolupament d'un infant que pugui jugar, divertir-se i educar-se en el lleure, així està reconegut per la Convenció dels drets dels infants\nEL SÍNDIC DE GREUGES El Síndic defensa els drets dels nens, nenes i adolescents a través de les queixes presentades per la ciutadania o d’actuacions d’ofici. Els infants, joves o adults poden fer-li arribar les consultes o les queixes sobre la vulneració d’un dret per part d’una institució pública o d’una empresa que presti un servei general per tal de demanar la seva actuació, que és gratuïta. • Web: www.sindic.cat • Telèfon gratuït: 900 124 124 • Adreça: Passeig Lluís Companys, 7 (Obert de 08.30 h a 19.00 h de dilluns a divendres). • Visites a poblacions catalanes: El Síndic també es desplaça dos dies a la setmana a diferents punts del país.\nEl 2012 es va crear la Comissió de la infància per planificar i estudiar les polítiques sobre la infància. Quin balanç en fa? La Comissió de la infància era una necessitat des de feia molt de temps perquè no hi havia una comissió per a aquest col·lectiu especialment vulnerable. Nosaltres consideraríem més adequat que fos legislativa, com ho són les altres sectorials, i no només de seguiment. Per tant, és una comissió de debat i d’informe. Sembla que en la ciutadania en general i en la joventut en concret hi ha una desafecció creixent vers les institucions i tendeixen a organitzar-se en nous moviments que precisament defugen de la institucionalització. Creu que està fonamentada la desafecció? Com es podria combatre? Un dels reptes és que les institucions siguin més obertes i més properes i que sempre hi hagi una participació real, també durant els quatre anys de mandat. Molts adolescents i joves veuen que les institucions els són llunyanes perquè allò que realment els preocupa no hi està suficientment discutit. Haurien de tenir-hi formes d’accés, poder-hi fer propostes, que fossin debatudes i que rebessin una resposta. Les institucions també s’han d’adaptar a les seves necessitats i demandes. El dret a la participació dels joves a vegades sembla que comenci als 18 anys, quan el tenen des de sempre i se’ls ha de reconèixer adaptat a les seves capacitats. •\nLES COLÒNIES, ESCOLES DE MEDI AMBIENT Contacte amb la natura, aprendre a través de l'experiència o conèixer maneres saludables de destinar el temps de lleure. Aquests són només alguns dels valors que ofereixen les colònies, que moltes escoles aprecien i per això inclouen en el seu Projecte Educatiu de Centre. Les estades escolars presenten un seguit d’avantatges per educar, la majoria lligades amb el fet que la transmissió de coneixements es produeix de manera més vivencial (mirant, escoltant, palpant directament). El medi en què es desenvolupen les colònies és una font inesgotable de coneixement i de recursos per aprendre. L’àmbit rural de les cases de colònies, envoltades de paisatge i fauna, afavoreix aquest context per a l’aprenentatge de les competències bàsiques a partir de l’experiència. L’escola i les colònies són, doncs, escenaris complementaris en l’acció educativa en el medi natural. Així, les convivències han de ser vistes com activitats que tenen sentit dins del procés d'ensenyament, és a dir, a més del vessant lúdic, tenen també una finalitat didàctica. Es pot triar entre mar o muntanya, l’hort o la granja però sigui quina sigui l’elecció, l'entorn natural de les cases de colònies ofereix múltiples possibilitats als mestres per complementar l'aprenentatge dels alumnes a l'aula sobre el medi ambient amb metodologies com l'exploració, l'observació i l'experimentació. L'EDUCACIÓ AMBIENTAL EN LES COLÒNIES L'educació per a la sostenibilitat i les colònies persegueixen objectius comuns: que els infants i joves aprenguin a conèixer, a fer, a ser i a conviure. A través de les experiències en les quals participaran, els alumnes aprendran les competències necessàries per a comprendre la situació mediambiental i els reptes que es plantegen per a la supervivència de l'ecosistema. En aquest sentit, el treball de camp que 20\nLes colònies són una bona oportunitat perquè els infants i joves descobreixin un entorn diferent a l'habitual. Les activitats a la natura els proporcionen coneixement i diversió a través del contacte amb el medi ambient. Per això representen una font de riquesa que els permet ampliar la visió del món i desenvolupar la consciència ecològica a través de l'educació per a la sostenibilitat.\npermeten les colònies és segurament una de les metodologies més eficaces perquè els alumnes descobreixin l'entorn natural amb un aprenentatge directe. Ja sigui coneixent i tocant els animals de la granja, aprenent a cultivar l'hort o descobrint les plantes i arbres del bosc, els alumnes respondran les seves preguntes com si es tractés d'un joc. Així doncs, desenvoluparan una actitud analítica amb la naturalesa, crítica davant els problemes ambientals i a més, es promourà el respecte i la conservació del patrimoni natural. A banda, perquè aquest aprenentatge sigui més efectiu, a classe es pot fer un treball previ i posterior sobre el que es treballarà o ja s'ha après a les colònies. Les més de 90 instal·lacions juvenils de l'ACCAC estan situades en espais privilegiats per gaudir d'unes colònies en plena naturalesa. A més, disposen d'una àmplia oferta d'activitats d'educació mediambiental per a escoles, instituts i entitats de lleure. Monitors i monitores especialitzats dissenyen els programes pedagògics per conèixer l'ecosistema i conscienciar-se de la importància del medi ambient.\nLes colònies complementen l'aprenentatge dels alumnes a l'aula amb metodologies com l'exploració, l'observació i l'experimentació\nPerquè els infants i joves descobreixin els fenòmens de la naturalesa hi ha activitats sobre meteorologia, que a través de la geologia, l'observació dels astres o amb jocs sobre l'aigua i el vent aborden la problemàtica del canvi climàtic. Per despertar l'interès per l'entorn natural, també hi ha l'opció de fer un itinerari guiat per descobrir les varietats de la flora així com aprendre a identificar la fauna a partir dels seus rastres. A través de les excursions, els infants i joves aprendran a observar la natura i a utilitzar prismàtics i guies de camp. Conèixer els oficis i tradicions del món rural dóna l'oportunitat als infants de conrear un hort, de conèixer d'on procedeixen molts dels aliments que mengem i d'elaborar productes alimentaris artesanals. A més, també hi ha tallers de reciclatge i sobre energies renovables que els fa reflexionar sobre la sostenibilitat del planeta i les conseqüències de les seves accions diàries. Els entorns naturals de les cases de colònies també permeten estar en contacte directe amb els animals. A la granja podran aprendre a tenir cura del bestiar, al bosc, observaran els ocells i a la platja, podran conèixer de prop l'ecosistema marí.\nPer mitjà de pautes i del treball de camp, aconsegueixen donar resposta a les seves inquietuds i desenvolupen la consciència ecològica\nQuan arriba la tardor és temps de verema. Una bona oportunitat perquè els alumnes coneguin les vinyes, el raïm i el procés d'elaboració del vi. Novembre i desembre també són els mesos en què els pagesos realitzen la collita de les olives. Les escoles tenen l'ocasió de participar-hi i veure les demostracions de les tècniques per fer l'oli de forma artesana. Una altra activitat que que garanteix l'èxit és l'apicultura, amb què els infants descobreixen el sistema de la producció de la mel i la cera amb els eixams d'abelles. Però les opcions no acaben aquí: astronomia, vulcanisme, escoles de mar,... Hi ha activitats per a tots els gustos, que s'adapten als currículums de les diferents etapes educatives, des dels més menuts fins als joves. També és habitual veure estudiants d'ESO que hi realitzen el crèdit de síntesi posant en pràctica els coneixements que han après amb activitats interdisciplinàries. Es tracta, en definitiva, de mostrar el medi ambient d'una manera experimental i interactiva, perquè els alumnes, per mitjà de pautes i del treball de camp, aconsegueixin donar resposta a les seves inquietuds i desenvolupin la consciència ecològica. •\nA través d'un aprenentatge directe els alumnes desenvoluparan una actitud analítica amb la naturalesa i crítica davant els problemes ambientals www.accac.cat • Setembre 2013 •\nDirectori d’instal·lacions associadeS INSTAL·LACIONS DE 20 A 60 PLACES CASA\nALBERG TORRE DEL BARÓ CA LA SANTA CA N'OLIVER CAN BRUGAROLA CAN MASÓ CAN MONTCAU CAN RABASSA CAN ROVIRALTA CLAVEROL COLÒNIES CADÍ CURTIUS EL PUIG DE BALENYÀ ELS FALCONS ILLOT GRAN LES COROMINES LES PRESES L'ESTOL MAS COLLTORT MAS PUJOLAR RAMIÓ SOMIANATURA VERGE BLANCA\n 973 49 26 36  659 203 239  972 56 02 55  93 846 81 01  972 17 84 21  93 744 50 55  93 572 81 61  93 771 28 17  696 48 05 39  973 29 30 02  93 853 00 13  646 33 47 49  658 81 42 66  93 878 75 87  972 73 03 52  972 69 21 12  93 899 16 94  972 44 43 18  93 302 61 62  972 86 55 00  977 86 82 27  663 263 494\nSant Llorenç de Morunys Vilallonga de Ter Pontós Canet de Mar Sils La Roca del Vallès Vilanova del Vallès Hostalets de Pierola Claverol Bellver de Cerdanya Lluçà Balenyà Cornellana Font-Rubí Campdevànol Les Preses S. Martí Sarroca Sant Iscle de Colltort Viladrau Fogars de la Selva Capafonts Llesp\nINSTAL·LACIONS DE 61 A 80 PLACES COMARCA\tP Solsonès Ripollès Alt Empordà Maresme Selva Vallès Oriental Vallès Oriental Anoia Pallars Jussà Cerdanya Osona Osona Alt Urgell Alt Penedès Ripollès Garrotxa Alt Penedès Garrotxa Osona Selva Baix Camp Alta Ribagorça\n50 12 56 60 23 55 42 52 30 50 52 55 52 50 45 47 49 56 54 58 20 60\nINSTAL·LACIONS DE 81 A 120 PLACES CASA\nALBERG MARISTA CA MANXOL CA N'OLIVER VELL CAL DIABLE CAL GORT CAL MATA CAMPS DE VILARRASA CAN JOVAL CAN MAS CAN RIGOL CAN SANS DE FELLINES CAN VILALTA CASAL SANT VICENÇ ELS ESTANYS EL MOLÍ DE LA RIERA LA CENSADA LA CLOSA LA FIGUERA LA MARINADA MAS COROMINA MAS GIRCÓS MOLÍ NOU DE CALABUIG RIERA DE CIURET ROQUES BLANQUES VALLCLARA\n 972 73 60 67  977 09 80 03  972 56 02 55  609 31 22 44  973 17 51 32  93 814 95 42  93 823 83 13  973 05 91 04  93 689 02 54  93 639 06 65  972 49 70 60  93 846 81 01  93 792 38 51  972 19 31 54  93 858 45 00  93 804 63 33  93 825 70 16  93 431 21 39  977 79 46 80  972 29 00 67  972 59 05 07  972 56 02 18  93 847 51 29  93 846 81 01  977 86 92 97\nPlanoles Rasquera Pontós Pontons La Pobla de Cérvoles Saifores Vilada Clariana del Cardener Torrelles de Llobregat Begues Viladasens Moià Arenys de Mar Capmany St. Pere de Torelló Sta. Margarida de M. Castellar de N'Hug Castellnou del Bages Cambrils Vall de Bianya St. Ferriol Bàscara Fogars de Montclús Ribes de Freser Vallclara\nALBERG CAN RIBALS CAN CLARENS CAN FOIX CAN FONT CAN PERE CAN PUTXET CAN TALLADA CASAL DE L'ALBERA EL PEDRAFORCA ELS OMS EUROSTAGE LA CADAMONT LA CANOVA LA FARGA DEL MONTSENY L'ALDRIC MAS CAN PIC MAS COLL DE DALT MAS SURO MIRAVALL RIDOLAINA VERD NATURA PRADES\n 973 51 52 14  93 867 91 95  93 814 95 42  649 97 61 01  93 896 08 27  93 867 08 50  972 56 82 83  972 55 50 62  93 744 10 29  93 823 91 03  93 791 24 51  972 19 51 36  972 68 03 39  93 847 51 55  972 20 52 02  93 880 12 26  619 628 919  972 42 82 78  973 15 06 50  973 29 30 03  977 86 83 89\nLles de Cerdanya Vallgorguina Cubelles Brunyola Sant Pere de Ribes Sant Celoni Garrigàs La Jonquera Saldes Sant Jaume de Frontanyà Arenys de Mar St. Joan les Fonts Batet Fogars de Montclús Romanyà de la Selva Taradell St. Feliu de Pallerols Cartellà Juneda Bellver de Cerdanya Prades\nCOMARCA\tP Ripollès Vallès Oriental Garraf Selva Garraf Vallès Oriental Alt Empordà Alt Empordà Berguedà Berguedà Maresme Garrotxa Garrotxa Vallès Oriental Baix Empordà Osona Garrotxa Gironès Garrigues Cerdanya Baix Camp\n80 78 80 70 80 80 74 64 73 70 70 76 77 80 80 70 64 70 63 80 72\nINSTAL·LACIONS DE 121 A 290 PLACES COMARCA\tP Ripollès Ribera d'Ebre Alt Empordà Alt Penedès Garrigues Baix Penedès Berguedà Solsonès Baix Llobregat Baix Llobregat Gironès Bages Maresme Alt Empordà Osona Anoia Berguedà Bages Baix Camp Garrotxa Garrotxa Alt Empordà Vallès Oriental Ripollès C. de Barb.\n97 82 120 98 112 96 94 120 90 96 109 100 110 105 84 86 97 106 110 88 120 83 120 107 112\nCASA\tCAMPUS HERNANDO FIERRO CAN BAJONA CAN PAU CAN QUÈ CAN RIBAS EL GINEBRÓ EL PINAR EL PINATAR EL XALIÓ EL XALOC FINCA TAMARIT FINCA PRADES FLOR DE NEU LA CAPELLA LA CARRAL LA GRANJA LA MANREANA LES TALLADES MAS GORGOLL MAS PAGÈS MIRADOR PORT DEL COMTE MOGENT SANT CARLES DE LA RÀPITA\nTELÈFON\tMUNICIPI\t 972 59 05 07  973 29 93 63  972 63 40 33  972 59 70 56  93 865 63 30  972 76 81 01  902 63 67 49  93 848 73 27  93 846 81 01  93 830 92 92  977 65 12 27  977 86 82 87  93 823 82 29  977 87 00 57  973 48 08 90  93 847 95 28  973 15 06 50  93 431 21 39  972 60 21 63  972 56 10 01  973 48 40 38  93 841 26 00  977 74 17 88\nPorqueres Clariana del Cardener Peratallada Esponellà Bigues i Riells Vilopriu Canyelles Gualba de Dalt Sant Miquel de Campmajor Calders Tarragona Prades Castell de l'Areny L' Espluga de Francolí El Miracle Sta.M. Palautordera Juneda Vilanova de Sau Palamós Sant Esteve de Guialbes La Coma i la Pedra Llinars del Vallès St. Carles de la Ràpita\nCOMARCA\tP Pla de l'Estany Solsonès Baix Empordà Pla de l’Estany Vallès Oriental Baix Empordà Garraf Vallès Oriental Pla de l'Est. Bages Tarragonès Baix Camp Berguedà Conca de Barberà Solsonès Vallès Oriental Garrigues Osona Baix Empordà Pla de l'Estany Solsonès Vallès Oriental Montsià\n210 214 130 122 190 150 180 175 162 134 200 284 142 210 247 240 130 160 134 124 187 212 169\nOSONA GIRONÈS BAIX EMPORDÀ\nNOGUERA SELVA BAGES\nSEGARRA PLA D'URGELL\nALT CAMP BAIX CAMP\nALT URGELL BAIX EBRE\nANOIA Can Roviralta La Censada\nBAGES Can Vilalta El Xaloc La Figuera\nALTA RIBAGORÇA Verge Blanca\nALT EMPORDÀ Can Tallada Ca n’Oliver Ca n’Oliver Vell Casal de l’Albera Els Estanys Molí Nou de Calabuig\nALT PENEDÈS Cal Diable Illot Gran L'Estol\nBAIX CAMP Finca Prades La Marinada Somianatura Verd Natura Prades\nBAIX EMPORDÀ Can Pau El Ginebró L’Aldric Mas Gorgoll\nBAIX LLOBREGAT Can Mas Can Rigol\nBAIX PENEDÈS Cal Mata\nBERGUEDÀ Camps de Vilarrasa El Pedraforca Els Oms Flor de Neu La Closa\nCERDANYA Alberg Can Ribals Colònies Cadí Ridolaina\nCONCA DE BARBERÀ La Capella Vallclara\nGARRAF Can Pere Can Foix El Pinar\nGARRIGUES Cal Gort La Manreana Miravall\nCan Què Campus Hdo. Fierro El Xalió Mas Pagès\nLa Cadamont La Canova Les Preses Mas Colltort Mas Coll de Dalt Mas Coromina Mas Gircós\nGIRONÈS Can Sans de Fellines Mas Suro\nMARESME Can Brugarola Eurostage Casal Sant Vicenç\nMONTSIÀ Sant Carles de la Ràpita\nOSONA Curtius El Molí de la Riera El Puig de Balenyà Les Tallades Mas Can Pic Mas Pujolar\nPALLARS JUSSÀ Claverol\nRIPOLLÈS Alberg Marista Ca la Santa Les Coromines Roques Blanques\nSELVA Can Font Can Masó Ramió\nSOLSONÈS Can Bajona Can Joval El Mirador La Carral Torre del Baró\nTARRAGONÈS Finca Tamarit\nVALLÈS ORIENTAL Can Clarens Can Rabassa Can Montcau Can Putxet Can Ribas El Pinatar La Farga del Montseny La Granja Mogent Riera de Ciuret\nALT URGELL ALT EMPORDÀ\nBERGUEDÀ BAIX LLOBREGAT\nCONCA DE BARBEÀ\nGARROTXA GARROTXA GARROTXA 36\nOSONA OSONA OSONA 38\nLA GASTRONOMIA DELS GRANS per als més petits ALIMENT FRESC ALIMENT CONGELAT FRUITA VERDURA BEGUDES LÀCTICS ALIMENTACIÓ SECA CAFÈS DISPENSING NETEJA\nFes les teves comandes a:\nCaptura el nostre catàleg de producte general\nRevista 'Lleure' núm. 48\nAnuari 2012-2013. El lleure, un dret fonamental.


Esports - Redondo posa punt final a la seva segona etapa a l'Olímpyc per motius personals\nRedondo posa punt final a la seva segona etapa a l'Olímpyc per motius personals\nRedondo va arribar a l'Olímpyc B en substitució de José Rodríguez\nEl tècnic Chema Redondo posa punt final a la seva segona etapa a l'Olímpyc Floresta. Redondo, que aquest any ha entrenat el filial florestà, deixa el club blau-i-blanc per motius personals. En declaracions a Cugat.cat, Redondo es mostra satisfet amb el rendiment que han tingut els jugadors des de la seva arribada i deixa la porta oberta a un possible retorn.\nS'acaba la temporada i amb ella marxa un dels tècnics més emblematics de l'Olímpyc Floresta, Chema Redondo. En una primer etapa Redondo va dirigir el primer equip de l'entitat florestana durant tres temporades en què va estar a punt d'aconseguir l'ascens de categoria en el seu segon any. Aquesta temporada, després que el tècnic del B, José Rodríguez, renunciés per problemes personals, Redondo es va fer càrrec del filial a la 13a jornada del grup 3 de Preferent. Ara però, Redondo ha decidit posar punt final aquesta segona etapa per motius personals.\nÉs un tema de temps i de proximitat amb casa meva. Estic encantat amb l'Olímpyc, però visc a Santa Coloma.\nEl filial ocupa la setena posició i no es juga res a falta d'una jornada. L'Olímpyc és setè amb 24 punts i un balanç de 10 victòries, quatre empats i 10 derrotes. Tot i això, Redondo es mostra satisfet amb el rendiment de l'equip que ha estat compromés durant tota la temporada.\nQuan vaig arribar l'equip estava desanimat. Ens vam enganxar a la lliga i el compromís no s'ha perdut.\nL'últim partit de Redondo com a entrenador serà davant el San Lorenzo, cinquè classificat amb 44 punts. Redondo ha reconegut que té diverses ofertes. Tot i això, el tècnic només està disposat a tornar a les banquetes amb un sèrie de condicions com estar a prop de casa i entrenar dos dies a la setmana.


Lloll Bertran i Andreu Buenafuente a l'obertura del SINGLOT Festival\nAvui hem assistit en directe amb el programa Horari d'Estiu a la inauguració del SINGLOT Festival. És una proposta artística que va néixer el 2015 ideada pel seu director, Andreu Buenafuente, amb l’objectiu d’unir a espectadors i professionals de les arts escèniques al voltant de la comèdia com mai abans s’havia fet.\nEn la inauguració del festival s'ha fet entrega del Singlot d'Honor, un premi que en aquesta edició ha anat a parar a les mans de Lloll Bertran.\nEl SINGLOT un any més es vol posicionar com la trobada de la comèdia programant una mostra del millor talent nacional de l’humor i la comèdia i ajudar a l’impuls de nous projectes de companyies emergents i consolidades durant tres dies arran de mar.\nEn aquesta quarta edició, que tindrà lloc els propers 5, 6 i 7 de juliol, SINGLOT Festival pretén consolidar la seva estructura basada en una bona programació per al públic en general, activitats professionals de les arts escèniques que el caracteritzen, el SINGLOT PRO.


Levanah Feel: L'amor\nParaula en majúscules, AMOR, s’omple la boca al pronunciar-la. No hi ha res que no s’hagi escrit sobre ella.\nÉs allò que busquem desesperadament a totes hores i mai en tenim prou. I quan no en tenim gens fa sentir-te terriblement infeliç.\nPerò que entenem per amor realment? És allò que sentim incondicionalment cap a una persona? Una només o cap a totes les que ens sentim lligats emocionalment? És el que sentirem quan trobem el princep blau del conte de la nostra vida? Podem estimar fins a ser malaltís. L’amor no pot evitar-se, amor és allò que ens fa tenir por a morir, por a no poder estar més temps al costat de la persona estimada ja sigui un amic, amant, parella, germà…\nEs pot estimar de moltes maneres diferents, sentir un amor buit per coses materials, amor incondicional, amor calent i passional, amor fred i indiferent, amor a la vida, amor a un mateix, amor desconegut, amor a estimar.\nL’amor canvia amb els anys i les experiències. De nens sentim amor pels pares i aquest passa a ser odi a la adolescencia. Quan som adolescents estimem amb bojeria a un personatge que mai estarà a l'abast, ja sigui cantant, actor, etc fins al punt que donariem la vida per ells. Després arriba el primer amor, aquell que pots passar hores agafat de la mà i en arribar a casa ha estat el dia més meravellos de la teva vida. I entre amors i desamors, amors perduts i retrobats, et fas adulta i et trobes en busca d’una parella en que fer el teu niu i ser feliços per sempre més (o això és el que ens diuen els contes) de fet aques amor dura mentre no desaparegui la passió, complicitat, confiança i no arribi l’avorriment. I aquí és el punt en que hem trobo, cansada de sempre el mateix, necessito nous estímuls per tirar endavant, a partir d’aquí començo a caminar en llibertat.\nI agraeixo a tots els que han format, formen i formaran part del que sóc.\nPublicat per Levanah a 18:16\nJordi 7 d’abril de 2012 a les 12:24\nPenso que d'amor ni ha molts de diferents. És a dir, que un mateix pot sentir-lo de diferentes maneres depenent de diversos factors: edat, estat anímic, moment, ...\nNo estic d'acord que com el primer amor no n'hi ha cap. És un tòpic terriblement falç! Com he dit abans, cada amor és diferent, això sí, tots s'han de viure amb moooolta passió!\nLevanah 7 d’abril de 2012 a les 13:18\nTota la raó Jordi, sobretot el viure els amors amb passió, ja que sinó et trobes en un amor lineal, sense alts i baixos, llavors o canvia l'amor o mor.


Arxius de Festes i tradicions - Pàgina 28 de 45 - TV Digital Ontinyent\nHome > Cultura > Festes i tradicions (page 28)\n02/08/2015\tCultura, Destacat, Festes i tradicions, Moros i Cristians\nPer quart any consecutiu TVDigitalOntinyent.com emetrà en directe l’Entrà d’Ontinyent. Podreu gaudir de l’emissió per internet el dia 21 d’agost a partir de les 17:30 per al bàndol cristià i a partir de les 22h per al bàndol moro. Amb motiu de la celebració de les festes patronals de la ciutat d’Ontinyent activarem un dispositiu especial des del nostre portal informatiu. L’objectiu: emetre l’acte de l’Entrà a la nostra web, que a més a més és compatible amb dispositius mòbils i televisors amb accés a internet. Dins d’aquest dispositiu habilitarem el hastag de Twitter #miconti15, al que podreu etiquetar els vostres missatges, enviar-nos vídeos, i fotografies. Aquest any el seguiment de l’acte en directe cobra una importància especial, ja que la diputació ha decidit no donar ajuda a l’ajuntament d’Ontinyent per emetre en les televisions locals l’Entrà de Moros i Cristians. Per tant no és segur que un acte d’Interés Turístic …\n29/07/2015\tFestes i tradicions\nSegons ha informat l’Ajuntament d’Albaida, La Fira Sant Jaume ha tancat un any més amb excel·lents resultats. Gran quantitat d´actes culturals i lúdics han omplert la programació de la fira, gràcies a la Comissió de Festes Patronals 2015 i a les associacions municipals que s’han bolcat un any més per dur endavant una fira carregada d’activitats per a tots el públics. El Palau Marquesal ha continuat sent el lloc per excel·lència de les diverses activitats culturals que es presentaven al programa. Un espai que han aprofitat les bandes musicals de «El Gamell» i «l´Aranya», el grup de danses «La Vall», el grup de percussió, metall i dolçaina «Raval Jussà», l´agrupació vocal «Eduardo Torres» , la Comissió de Festes 2015 i el grup de teatre «La Inestable» entre altres. Pel que fa a la vessant lúdica i festiva, l’Ajuntament ha volgut recalcar els dos concerts multitudinaris que van tindre lloc divendres …\nUna multitudinaria “Publicació” obri la festa de moros i cristians d’Ontinyent 2015\n27/07/2015\tDestacat, Festes i tradicions, Moros i Cristians\nUn multitudinari acte de “Publicació” iniciava aquest dissabte a la Plaça Major d’Ontinyent la recta final cap a la “Setmana Gran” de Festes de Moros i Cristians. Als peus del Castell de Festes, l’alcalde Jorge Rodríguez lliurava al President de la Societat de Festers, José Rafael Sanchis, la clau de la ciutat, simbolitzant el període que s’obri a partir d’ara, amb l’inici del calendari d’actes centrals d’estos festeigs. En un discurs carregat d’emotivitat, Jorge Rodríguez recordava el XXX aniversari del II Congrés Nacional de Moros i Cristians i del propi Castell de Festes, destacant el fet que les capitanes d’enguany siguen filles dels capitans de 2003 com a mostra de que la festa trascendeix el temps. En aquest sentit, apuntava que la festa “flueix en el temps com a element de germanor i amistat. Una tradició festera que passa de generació en generació, ensenyar als nostres fills el que vam …\n21/07/2015\tFestes i tradicions\nSant Rafel , un esforç per preservar les tradicions\n20/07/2015\tCultura, Festes i tradicions\nL’alcalde d’Ontinyent, Jorge Rodríguez, ha agraït el gran treball que fan les associacions locals per preservar les nostres tradicions en cada barri de la ciutat. Així ho manifestava el primer edil al tradicional “Sopar del Veí” que anualment realitza l’Associació Veïnal del Barri de Sant Rafel, que tenia lloc dissabte passat al pati del Col·legi Rafael Juan Vidal, i al qual assistien al voltant de 300 persones. Jorge Rodríguez, que acudia acompanyat dels regidors del Govern d’Ontinyent Joan Sanchis i Manuel Cuesta, destacava el caràcter “treballador i esforçat” dels veïns i veïnes del barri de Sant Rafel, i els felicitava per la seua activitat “que amb actes com aquest i activitats com el seu programa de festes ens ajuden a agermanar-nos, retrobar-nos i fer del barri un lloc millor, un camí en el que l’Ajuntament sempre estarà al vostre costat”, destacava. Des de l’associació, la seua Presidenta, Mª Modesta Pastor, …\n08/07/2015\tCultura, Festes i tradicions\nEls passats dies 4 i 5 de juliol es van celebrar un any més, els dies grans de les Festes de Sant Esteve. Les festes començaren el dissabte 4, amb la cercavila, encapaçalada per la reina de les festes, el llumener major i la junta directiva de l’Associació, des de la parròquia de Sant Rafel fins el col·legi Rafael Juan Vidal, on va tindre lloc l’encesa de la foguera, seguida de la tradicional cacauá. El diumenge 5, a les 07.15 va tindre lloc la concentració de caminants a l’urbanització “El Pilar”. La festa va continuar amb un timonet i dolços cortesia del Centre Excursionista d’Ontinyent i, a continuació, va tindre lloc la romeria a peu fins l’ermita. Aquesta va comptar amb l’assistència de més de 350 persones de totes les edats, que van gaudir d’una completa matinal festera. Des de la urbanització “el Pilar” i encapçalats pel Llumener Major, el …\n400 anys després, l’Àguila i la Tartuga desfilaran pels carrers ontinyentins\n01/07/2015\tDestacat, Festes i tradicions\nLa Tartuga i l’Àguila, figures processionals del Corpus d’Ontinyent al segle XVI, tornaran a desfilar a la ciutat 400 anys després. Així serà després que L’Ajuntament d’Ontinyent i l’Associació de Gegants i Cabets hagen estat treballant en la recuperació d’estes històriques figures, habituals al Corpus de València, que seran presentades coincidint amb la festivitat del 9 d’octubre (l’Àguila) i el 7 de desembre, vespra de la Purísima (la Tartuga). Les figures, anomenades “de bestiari”, tenen diferents significats: La Tartuga, coneguda també com Tarasca o Cucafera, representa el mal, fent referència a una figura monstruosa que, segons la tradició, va ser dominada per Santa Marta, en una clara al·legoria del triomf del bé. L’Àguila, present al Corpus de València i de Morella, des del punt de vista civil representa a la pròpia ciutat, i és personatge encarregat de saludar a les autoritats o de rebre amb el seu ball invitats solemnes. …\nFiliberto Tortosa, protagonista inesperat als Premis de Literatura Eròtica\n30/06/2015\tCultura, Festes i tradicions\nEl passat divendres 26 de juny, es celebrava a Bèlgida la 21 edició dels Premis de Literatura Eròtica de la Vall d’Albaida. Josep Penadés Albert va ser el guanyador del 21é premi, amb la seua obra Deliri, que serà publicada en l’edició “L’Eclèctica” d’edicions bromera al 2016 i recompensada amb una dotació econòmica de 4.000 euros. Als premis, plens una any més de sensualitat i erotisme, van haver diverses actuacions i intervencions. Dos presentadors, conductors de la gala, donaren pas al les diferents actuacions, on vam poder gaudir d’intervencions musicals, dansa i molt d’humor. Una de les intervencions més destacades de la nit, va ser la de Joan Antonio Puchades, aleshores president de la Mancomunitat de Municipis. L’ara expresident, va voler insistir en el marca d’indentitat que suposen aquestos premis per a la comarca, dient que “el premi s’ha guanyat el prestigi de la literatura valenciana contemportània per la seua peculiaritat”. Puchades va voler …\nInaugurada la I Festa del Bou de les Penyes d’Ontinyent\n26/06/2015\tFestes i tradicions\nEl passat dissabte 20 de juny, va tindre lloc a Ontinyent la I Festa del Bou de les Penyes, organitzada per les dues penyes taurines de la ciutat, El Pont Vell i Bou i Corda. Una festa que des de fa 2 anys, ambdues penyes lluitaven perquè poguera cel·lebrar-se. Les penyes han pogut organitzar la festa gràcies a l’aprovació de l’alcalde i al nou Reglament de festejos taurins tradicionals a la Comunitat Valenciana, que reconeix les festes taurines com “una tradició que arranca des d’origens llunyans en el temps i que és general i consubstancial al territori de la Comunitat Valenciana en la seua globalitat”. Aquesta nova normativa basada en la “tradicionalitat universal de la festa”, permetrà la cel·lebració d’esdeveniments taurins en totes les localitats que ho desitgen, sempre i quan la festa estiga justificada pel seu caràcter tradicional, tal com especifica l’article 2.3 del reglament: “s’entendrà que una modalitat …\nVenda de localitats per a l’Entrada\n25/06/2015\tFestes i tradicions\nDes de la nit del divendres 3 de juliol fins dissabte 4 a les 00:01h, per quart any consecutiu, la Societat de Festers, a través de la pàgina web de Cadires Gil www.eventosgil.com, vendrà les localitats per a les tribunes del dia de l’Entrada. Després de l’èxit dels tres anys anteriors, enguany continua aquest sistema, que estalvia llargues cues i aporta una major comoditat. En total, de les 6.500 cadires que es col·locaran, les 4.500 corresponents a les tribunes es podran adquirir per internet, i la resta en la Societat de Festers els dies dilluns i dimarts de la setmana gran al matí a partir de les 10:00 fins a les 13:00. Els preus es mantenen respecte a l’any passat. La cadira a peu de carrer tindrà un preu de 6 euros; les tribunes en Av. Almaig, 7 euros; en el tram de Daniel Gil des de la rotonda fins a …\nAquest divendres 26 de juny de les 20.00h a les 24.00h hi haurà una nova edició de FiraVila, que es celebrarà a la Plaça i al Parc de Sant Pere. Qui vulga, podrà portar-se el sopar i gaudir de l’actuació que KARMA ROCK farà al Parc de la Vila. El grup musical tocarà les cançons del seu nou disc. També, com de costum, hi haurà paradetes d’artesania, productes de proximitat, verdura ecològica i la cantina d’Encar. Des de l’organització s’anima a tot el món a ” divertir-se a la fresqueta d’una manera diferent i passar-ho bé amb nosaltres”.\nLa regidora de Seguretat anima a la ciutadania a gaudir del “Bou de les penyes” respectant les normes\n19/06/2015\tFestes i tradicions\nLa regidora de Seguretat Ciutadana de l’Ajuntament d’Ontinyent, Tudi Guillem, ha recordat a la ciutadania la importància de complir amb les normes de seguretat durant la festa del bou de les penyes que tindrà lloc aquest dissabte a Ontinyent. Guillem recordava que “l’acte del Bou en Corda és perillós. Per això, les mesures de seguretat que el regulen han de ser complides i exigides pel bé de tots i totes”. En aquest sentit, la regidora ha recordat que el Reglament de festejos taurins de la Comunitat Valencia prohibeix participar activament als menors de 16 anys, a aquells que no estiguen en les adequades condicions físiques, i a aquells que es troben baix els efectes de l’alcohol o altres substàncies tòxiques: “aquest detall, que sembla evident, es de gran importància per evitar disgustos, pel que demanem encaridament que es respecte esta norma, ja que l’acte del bou és perillós”, destaca. Per …


Montilla qüestiona l'independentisme abans de la Diada: «El procés no ha aportat res de positiu» | NacióDigital\nMontilla qüestiona l'independentisme abans de la Diada: «El procés no ha aportat res de positiu»\nL'expresident de la Generalitat reclama la recerca d'un acord per "reforçar l'autogovern de Catalunya" i sosté que la celebració de l'Onze de Setembre ha d'expressar la "unitat del país en tota la seva pluralitat"\nper NacióDigital, 9 de setembre de 2019 a les 11:20 |\nJosé Montilla | Adrià Costa\nL'expresident de la Generalitat José Montilla ha demanat a l'independentisme que reflexioni sobre el "balanç del procés" en una declaració pública abans de la Diada. Montilla sosté que el camí emprès pel sobiranisme i les "reaccions" que ha provocat el procés "no han aportat res de positiu per a la societat catalana".\n"No estem millor [...] Ben al contrari, la nostra és avui una societat malhumorada, amb més desconfiança i qüestionament cap a les nostres pròpies institucions, i amb menys capacitat per exercir un lideratge a Espanya i a Europa que en altres moments sí que hem sabut desenvolupar", exposa l'expresident en una comunicat centrat en l'Onze de Setembre i la gestió política que ha dut a terme l'independentisme en els darrers anys.\nMontilla defensa que, després del "fracàs de la política", és el moment de "tornar al diàleg, la negociació i el pacte". "No hi ha altra via que buscar un nou acord per reforçar l'autogovern de Catalunya i els canvis necessaris en l'ordenament constitucional", afegeix. Per emprendre aquesta via, l'expresident català reclama que hi hagi un "govern efectiu" que piloti la Generalitat.\nA la vegada, demana "actes de coratge" a l'independentisme. El primer, segons el seu parer, hauria de ser "reconèixer honestament el fracàs de la via escollida per defensar un projecte polític". I, el segon, entendre que el procés "ha expressat un malestar basat en problemes reals de l'autogovern que tenen solució en el marc democràtic".\nL'expresident de la Generalitat reflexiona, en aquest sentit, que a Catalunya "li convé" que hi hagi un govern a Espanya. "Un govern que entengui la situació de Catalunya, la naturalesa dels problemes del nostre autogovern, i les urgències socials, econòmiques i polítiques de la nostra societat", afirma Montilla en el comunicat.\nLa Diada i el perill de "devaluació" d'un símbol\nConscient que aquest Onze de Setembre es tornarà a produir una altra gran manifestació convocada pel sobiranisme civil, Montilla recorda que la Diada "ha de ser un dels símbols que contribueixin a expressar la unitat del país en tota la seva pluralitat". "Crec que cal fer un major esforç per evitar la devaluació d'aquest i dels altres símbols comuns: la senyera, la Generalitat i l'Estatut", detall l'expresident català, que reclama treballar per la "unitat civil del poble de Catalunya, greument afectada i qüestionada".\nComunicat de José Montilla sobre la Diada by naciodigital on Scribd\nPolítica, autogovern, unitat, Catalunya, Onze de Setembre, procés català, expresident, Diada, José Montilla, Generalitat\nHa parlat l'il.luminat\nPer Gat Vell el 9 de setembre de 2019 a les 19:15\nSerà que el séu mandat va ser molt positiu per Catalunya. Aquest comunicat l'ha fet després d'una trompa de Moriles ? perquè de Montilla ja n'hi ha prou amb el seu cognom..\nPer Presoner núm. 41001434 el 9 de setembre de 2019 a les 15:47\nI després ha afegit: "Ja ens n'hem encarregat els meus amos i jo, d'això"


L’aigua tractada a les depuradores: es pot fer servir de manera directa per a determinats usos en situacions temporals de manca d’aigua? – Agència Catalana de l'Aigua\nAIGUA / MEDI AMBIENT / PLA DE SANEJAMENT / REUTILITZACIO / SANEJAMENT / Sin categoría\n07 agost, 2019 07 agost, 2019 xarxesDeixa un comentari\nHem de tenir en compte que les 521 depuradores actives a Catalunya, que sanegen les aigües residuals de més del 97,1% de la població, aporten, després de tot el tractament de depuració, les seves aigües a les lleres dels rius i torrents, així com en zones costaneres, amb l’objectiu d’aportar un cabal d’aigua en condicions adequades per als ecosistemes fluvials. L’aigua depurada garanteix, per tant, la qualitat dels nostres rius i assegura la vida de les espècies animals i vegetals pròpies d’un determinat hàbitat.\nLa majoria de les depuradores sanegen les aigües residuals i les aporten a cursos fluvials per a garantir un cabal ecològic. La qualitat de l’aigua sortint és apta per a garantir la qualitat de l’aigua i assegurar la vida de plantes i espècies animals.\nTot i que l’aigua tingui una qualitat òptima per als rius, aquest recurs no es pot utilitzar directament per altres usos com el reg, ja que és necessari i imprescindible que l’aigua depurada sigui sotmesa a un tractament addicional (conegut com terciari) mitjançant una estació regeneradora d’aigua, cosa que la fa apta per a la seva reutilització directa per a usos com el reg, els usos municipals i els usos lúdics.\nÉs essencial diferenciar entre l’aigua depurada (aquella que té la qualitat suficient per ser abocada a llera, però no per a una reutilització directa) i l’aigua regenerada (aigua depurada que ha estat sotmesa a un tractament addicional perquè sigui apta per a diferents usos com l’agrícola, l’industrial i els usos lúdics i municipals).\nSolucions davant peticions d’aprofitament temporal d’aigua de depuradora per manca sobtada de cabal\nEn cas de voler fer servir aigua procedent d’una depuradora per als usos anteriorment esmentats (reg de jardins, horts, principalment) com a conseqüència de la manca sobtada de cabal, es plantegen les següents opcions:\nLa situació més aconsellable es dona quan tenim una depuradora a prop nostre on l’administració competent que la gestiona disposa d’una “concessió marc”, que li permet distribuir aigua regenerada per a diferents usos, incloent-hi la càrrega de cubes o cisternes per cobrir necessitats puntuals. És el cas per exemple del Consorci de la Costa Brava, l’Ajuntament de Sabadell o l’Àrea Metropolitana de Barcelona. La persona interessada haurà de fer, per tant, les gestions corresponents directament amb l’administració competent.\nSi no s’ha atorgat encara una “concessió marc” però es troba en tràmit, l’administració competent podria realitzar un tractament de desinfecció directament a cada vehicle, de forma protocol·litzada. Succeeix en algunes depuradores explotades pel Consorci de la Costa Brava o pel Consorci Tordera Besòs, per exemple. Caldrà que l’administració competent sol·liciti una derivació temporal d’aigua de la depuradora per subministrar cubes o cisternes amb aigua depurada desinfectada.\nUna altra situació es dona quan la depuradora disposa d’un sistema de tractament terciari (o de regeneració) però no s’ha atorgat una “concessió marc” a favor de l’entitat explotadora; a més, pot succeir que el terciari no estigui actiu, per diferents motius. La persona interessada haurà de consultar amb l’administració competent quina és la situació real de la depuradora en concret i, en cas que sigui factible com a mínim una desinfecció de l’aigua abans de o en el moment de carregar-la en el vehicle cisterna. Llavors podrà sol·licitar la corresponent derivació temporal a aquesta Agència a través del formulari H0309 de la web de l’ACA, dins de l’apartat de tràmits.\nEn altres supòsits, tan sols es podrà autoritzar una derivació temporal d’una depuradora que no disposi de tractament terciari en el cas que s’hi apliqui, com a mínim, una desinfecció abans de la reutilització de l’aigua. Aquesta desinfecció serà responsable del titular de la derivació temporal. La persona interessada haurà de consultar a l’administració competent si és factible garantir la desinfecció de l’aigua depurada en el moment de carregar el vehicle cisterna i, si la resposta és afirmativa, podrà sol·licitar la corresponent derivació temporal a aquesta Agència a través del formulari H0309 de la web de l’ACA, dins de l’apartat de tràmits.\nEls criteris esmentats en aquest post són amb caràcter genèric, ja que sempre es valorarà la idoneïtat de les sol·licituds de manera individualitzada, en funció de la justificació presentada i de la idoneïtat de la qualitat de l’aigua per a l’ús pretès.\nTambé cal tenir en compte que les despeses associades a l’adequació de les aigües a l’ús al qual aniran destinades així com a la seva captació, transport i distribució, seran assumides pel sol·licitant.\naigües residuals, depuradora, ERA, estiatge, llera, pous, reg, reuse, REUTILITZACIO, riu, SANEJAMENT, TERCIARI, usos industrials, usos lúdics, vehicles cisterna


Tarragona diu 'sí' a una consulta 'legal i acordada' pel dret a decidir | Reusdigital.cat diari de Reus. Notícies i actualitat del Camp de Tarragona\nTarragona diu 'sí' a una consulta 'legal i acordada' pel dret a decidir\nEn una moció del PSC que governa la ciutat\nJosep F. Ballesteros, alcalde de Tarragona\nEl ple municipal ha tornat a debatre una moció sobre el dret a decidir, aquest cop per iniciativa del PSC, que ha mostrat la voluntat de "reiterar" així el seu posicionament en el debat nacional, segons ha explicat la portaveu del govern, Begoña Floria. "Estem a favor d'una nova relació amb Espanya que no passa per la independència, sinó per una relació federal, i a favor que el poble de Catalunya pugui pronunciar-se i que ho faci amb una consulta legal i acordada", ha resumit la regidora socialista.\nFloria ha justificat l'oposició exercida pels socialistes en els anteriors debats que havien tingut lloc al consistori sobre l'adhesió de l'Ajuntament al Pacte Nacional pel Dret a Decidir o a la declaració de sobirania. "El PSC sempre ha votat a favor del dret a decidir i és fals que hi estem en contra. El què vam fer en el seu moment va ser votar contra la manera com el Govern, ERC i la resta de partits que hi donen suport volen articular aquesta demanda perquè les negociacions impliquen negociar i no imposar", ha etzibat.\nDes de l'oposició, la portaveu del grup municipal de CiU, Victòria Forns, ha celebrat la "benvinguda -del PSC- a la catalanitat constructiva", però ha ironitzat amb el fet que fins ara havien estat fent "seguidisme" del PP i que ara hagin canviat d'opinió. "Per què ara pugen al carro del dret a decidir? On és el punt d'inflexió i què hi ha de diferent?", ha manifestat Forns. Per la seva banda, la regidora d'ICV-EUiA, Arga Sentís, també ha retret als socialistes que no hi donessin suport al Parlament.\nEl portaveu del grup municipal del PP, Alejandro Fernández, ha lamentat que en cada moció que s'ha presentat al plenari sobre aquesta qüestió "cada grup voti alguna cosa diferent". Segons el popular, la postura del PSC pot provocar "confusió, desconcert i perplexitat", i ha acusat als socialistes d'estar vivint "una autèntica esquizofrènia política" que farà que el partit s'acabi "diluint com el sucre". Entonant una cançó, Fernández ha retret a Ballesteros que "ara faci un pas endavant i després un pas endarrere".\nRebuig frontal de Ballesteros a les vegueries\nEn el torn de precs, el portaveu del PP ha demanat a l'alcalde de Tarragona, Josep Fèlix Ballesteros, que "aturi" la tramitació parlamentària de l'organització en Vegueries defensada pel diputat del PSC, Xavier Sabaté. Ballesteros s'ha alineat amb Fernández i ha reiterat que aquesta és una llei que estaria millor "en un calaix, destruïda o sota una tona de ciment davall del mar". L'alcalde de Tarragona ha insistit que s'enfrontarà "a qui sigui", com ja va fer en el passat i que no es pensa moure "ni un mil·límetre" d'aquest posicionament.